Z A P I S N I K

18. sjednice Vijeća Mjesnog odbora Žitnjak, 
održane 30. studenoga 2022., u prostorijama mjesne samouprave MO Žitnjak, s početkom u 18.00 sati

NAZOČNI ČLANOVI VIJEĆA
1. Mario Kovačić
2. Slavica Marinković
3. Marko Lijović
4. Sanja Šutej
5. Ivan Bedek

OSTALI PRISUTNI: Teo Klepić, Ivana Klepić.

Sjednici predsjedava Mario Kovačić, predsjednik Vijeća.

Zapisnik vodi: Mario Kovačić, predsjednik Vijeća.

[bookmark: _GoBack]	Predsjednik konstatira da je nazočno 5 od ukupno 5 članova Vijeća, što znači da Vijeće može pravovaljano odlučivati, te otvara 18. sjednicu Vijeća Mjesnog odbora.

Sanja Šutej, članica Vijeća ima primjedbu na zapisnik odnosno napominje da je peticiju  provjerio samo predsjednik a ostali vijećnici nisu bili uključeni.
	Marko Lijović član vijeća napominje da je njega kontaktirao predsjednik Vijeća te da je s njim obišao građane vezano za peticiju, te napominje da je sve po propisu. 

D N E V N I     R  E D

1. Aktualna komunalna problematika. 
1. Razno: izvješća, pitanja i  prijedlozi.


Ad 1) Aktualna komunalna problematika

Teo Klepić napominje da predsjednik mjesnog odbora ne želi da se igralište u II. Strugama ukloni jer tamo ima familiju, te napominje da oni neće stati na tome dok se to igralište ne makne. 
Predsjednik Vijeća govori da u II. Strugama nema obitelj te da nema nikakvog utjecaja da se igralište makne. Napominje da igralište ne žele maknuti građani II. Struga zato što je to isključivo dječje igralište. 
Predsjednik čita zahtjev Tea i Ivane Klepić te objašnjava vijećnicima da je Vijeće Gradske četvrti već poduzelo neke radnje na zahtjev Vijeća Mjesnog odbora a vezane za održavanje javnog reda i mira s tim da se: pojača policijska ophodnja oko dječjeg igrališta u II. Strugama, te da će u svoj prijedlog programa građenja uvrstit dogradnju/pojačanje javne rasvjete na dječjem igralištu u II. Strugama. Također je e-mailom poslan dopis na ZH Podružnicu Zrinjevac za izradu troškovnika za vađenje i uklanjanje garniture (stol i dvije klupe), te izmještanje 2 klupe. 

Predsjednik napominje da treba još samo staviti u Plan komunalnih potreba izgradnje zaštitne ograde i sadnju drvoreda.
Otvara raspravu.
Nakon kratke rasprave Vijeće jednoglasno donosi sljedeći


Z a k l j u č a k
o uvrštavanju komunalne problematike u PKP

Vijeće Mjesnog odbora Žitnjak predlaže Vijeću Gradske četvrti Peščenica-Žitnjak da u Plan komunalnih potreba uvrsti:
· izgradnju zaštitne ograde na dječjem igralištu u II. Strugama
· sadnju drvoreda uz zaštitnu ogradu
· ovaj zaključak dostavit će se Vijeću Gradske četvrti na postupanje

Predsjednik Vijeća, Mario Kovačić napominje da bi trebalo postaviti znak zabrane parkiranja u ulici Žitnjak Martinci kod autobusne stanice jer građani prilikom silaska s autobusa ne mogu izaći zbog parkiranih automobila.
Vijećnica Sanja Šutej Također napominje da treba postaviti znak za pješački prijelaz u III. Strugama kod kbr. 67.

Otvara raspravu.
Nakon kratke rasprave vijeće jednoglasno donosi sljedeći


Z a k l j u č a k
o komunalnoj problematici

Vijeće Mjesnog odbora Žitnjak predlaže Vijeću Gradske četvrti Peščenica-Žitnjak da od nadležnih službi zatraži:
· postavu znaka zabrane parkiranja u ulici Žitnjak Martinci kod autobusne stanice 
· postavu znaka za pješački prijelaz u ulici III. Struge kod kbr. 67
· ovaj zaključak dostavit će se Vijeću Gradske četvrti Peščenica-Žitnjak na daljnje postupanje.
Vijećnica Sanja Šutej izvještava vijećnike da ne rade dva rasvjetna tijela u II. Strugama na  što predsjednik odgovara da treba zvati direktno Elicom – služba za održavanje javne rasvjete. 


Ad 2.) Izvješća, pitanja i prijedlozi.

Predsjednik Vijeća Mario Kovačić, izvještava nazočne vijećnike s radom između dviju sjednica te odgovorima koja su zaprimili na zaključke Vijeća. Napominje da su sve dobili u izvještajima.  
Budući da više nije bilo pitanja i prijedloga predsjednik zaključuje da je ovime iscrpljen dnevni red i zaključuje sjednicu.

Dovršeno u 20.00 sati.
Zapisnik sastavio:
______________
Mario Kovačić

KLASA:024-08/22-003/
URBROJ:251-13-11-11/006-22-3 
Zagreb, 30. studenoga 2022.



Predsjednik
Vijeća Mjesnog odbora
Žitnjak
_______________________
 Mario Kovačić
